VENDIM
Nr. 416, datë 23.7.2025

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “QENDRA MULTIFUNKSIONALE NË LUGINËN E VJOSËS, STACIONI I INFORMIMIT VLORË”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga realizimi i projektit “Qendra multifunksionale në luginën e Vjosës, stacioni i informimit Vlorë”.
2. Shpronësimi bëhet në favor të Ministrisë së Turizmit dhe Mjedisit. 
3. Pronari i pasurisë së paluajtshme, pronë private, që shpronësohet, kompensohet në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasurinë e llojit “pyll”, me një vlerë të përgjithshme prej 1 079 595 (një milion e shtatëdhjetë e nëntë mijë e pesëqind e nëntëdhjetë e pesë) lekësh.
4. Vlera e përgjithshme e shpronësimit, prej 1 079 595 (një milion e shtatëdhjetë e nëntë mijë e pesëqind e nëntëdhjetë e pesë) lekësh, përballohet nga buxheti i shtetit, llogaria “Fondi i shpronësimeve”, në Bankën e Shqipërisë.
5. Vlera e shpenzimeve procedurale, në masën 70 000 (shtatëdhjetë mijë) lekë, përballohet nga Ministria e Turizmit dhe Mjedisit. 
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronari i pasurisë të paluajtshme, pronë private, të pasqyruar në tabelën që i bashkëlidhet këtij vendimi, kompensohet, për efekt shpronësimi, pasi të ketë paraqitur dokumentacionin justifikues për likuidim pranë Agjencisë Shtetërore për Shpronësimin. 
8. Agjencia Shtetërore për Shpronësimin kryen procedurat për likuidimin e pronarit të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Ministria e Turizmit dhe Mjedisit.
10. Agjencia Shtetërore e Kadastrës, Drejtoria Vendore Vlorë, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor të Ministrisë së Turizmit dhe Mjedisit për pasurinë e shpronësuar, sipas këtij vendimi.
11. Agjencia Shtetërore e Kadastrës pezullon të gjitha transaksionet me pasurinë e shpronësuar, deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë, në favor të Ministrisë së Turizmit dhe Mjedisit për pasurinë e shpronësuar, sipas këtij vendimi.
12. Ngarkohen Ministria e Infrastrukturës dhe Energjisë, Ministria e Turizmit dhe Mjedisit, Agjencia Shtetërore e Kadastrës, Drejtoria Vendore Vlorë, dhe Agjencia Shtetërore për Shpronësimin për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

	NR.
	PRONARI
	TË DHËNAT KADASTRALE (SIPAS KARTELËS SË PASURISË)
	VLERËSIMI PËR SHPRONËSIM
	

SHËNIME
  

	
	Emri 
	Atësia 
	Mbiemri
	Zona kadastrale
	Nr. i pasurisë
	Lloji i pasurisë
	Sipërfaqja totale
	Sipërfaqja e shpronësimit (m2) 
	Çmimi (lekë/m2)
	 Vlera (lekë) 
	 VLERA TOTALE (lekë) 
	

	1
	Gent
	Namik 
	 Prizereni
	1007
	262/4
	Pyll
	112000
	6543
	165
	1,079,595 
	1,079,595 
	 

	 
	VLERA TOTALE
	 1,079,595 
	 



